Wekîlê HDPyî yê Wanî Murat Sarisaçî derheqê tecrîdê vera Rayberê Şarê Kurdî Abdullah Ocalanî û grevê vêşanîye yê tepişteyan de ANFyî rê qisey kerd.
Sarisaçî pare kerd ke tecrîd parçeyêkê polîtîkaya asîmîlasyonî û qirkerdişî yo û vat: ''Key Abdullah Ocalanî reyde pêvînayîşî ameyî kerdene çareserîya dewaya kurdan aver şîye û key tecrîd ame kerdene zî polîtîkayê şerî ameyî caardene. Birêz Ocalan wayîrê proje û felsefeya çareserîye yo. Girîngîya ey Rojawan de eşkera bîye.
Tewirê CPT û dezgehanê Ewropa zerrî ra nîyo. CPTyî tecrîd sey binpaykerdişê heqî mojna la vera ci çîyêk nêkerd. Eke Yewîya Ewropa wayîrê erjanê xo vejîya xeylêk gamî erzîyenê.''
Sarisaçî vist vîrî ke tepişteyî vera tecrîdî û binpaykerdişanê heqanê xo grevê vêşanîye kenê û vat: ''Waştişê tepişteyan meşrû yê. Dewlete pê tecrîdî wazena kurdan bida vîrakerdene. Kurdî zî vera ney grevî kenê. Ez zî tewrê grevê vêşanîye bîya. 200 rojanê ê grevî ra dima gamî ameybî eştene. Ewro heman bêhuqûqîye dewam kena. Ganî tecrîdê vera Abdullah Ocalanî bêro wedaritene. Semedo ke tecrîd biqedo û faşîzm çinbo ganî kurdî û şorişgêrî pîya têkoşîn bikerê.''
